CELEX: 32019D1886
Language: el
Date: 2019-11-07 00:00:00
Title: Εκτελεστικη Αποφαση (ΕΕ) 2019/1886 της Επιτροπής της 7ης Νοεμβρίου 2019 για την τροποποίηση της απόφασης 2010/346/ΕΕ της Επιτροπής όσον αφορά την περιφερειοποίηση της Ρουμανίας προς τον σκοπό της εφαρμογής των προστατευτικών μέτρων για τη λοιμώδη αναιμία των ιπποειδών [κοινοποιηθείσα υπό τον αριθμό C(2019) 7873] (Κείμενο που παρουσιάζει ενδιαφέρον για τον ΕΟΧ)

11.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 290/26
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1886 ΤΗΣ ΕΠΙΤΡΟΠΗΣ
         της 7ης Νοεμβρίου 2019
         για την τροποποίηση της απόφασης 2010/346/ΕΕ της Επιτροπής όσον αφορά την περιφερειοποίηση της Ρουμανίας προς τον σκοπό της εφαρμογής των προστατευτικών μέτρων για τη λοιμώδη αναιμία των ιπποειδών
         [κοινοποιηθείσα υπό τον αριθμό C(2019) 7873]
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς ελέγχους που εφαρμόζονται στο ενδοενωσιακό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 10 παράγραφος 4,
         Εκτιμώντας τα ακόλουθα:
         
                     (1)
                  
                  
                     Η λοιμώδης αναιμία των ιπποειδών («ΛΑΙ») είναι μια ιογενής νόσος που προσβάλλει μόνο τα ζώα της οικογένειας των ιπποειδών. Η περίοδος επώασης διαρκεί κατά κανόνα από μία έως τρεις εβδομάδες, αλλά μπορεί να φθάσει και έως και τρεις μήνες. Τα ιπποειδή που έχουν προσβληθεί από τη νόσο παραμένουν μολυσμένα εφ’ όρου ζωής και μπορούν, δυνητικά, να μεταδώσουν τη νόσο σε άλλα ιπποειδή. Η λοίμωξη από τη ΛΑΙ τείνει να καθίσταται αφανής, εάν ο θάνατος δεν οφείλεται σε μία από τις οξείες κλινικές προσβολές κατά τη διάρκεια της ιαιμίας και, έτσι, το ενδεχόμενο μετάδοσης αυξάνεται σημαντικά. Η τοπική μετάδοση γίνεται με τη μεταφορά αίματος από ένα μολυσμένο ιπποειδές μέσω διακοπτόμενης διατροφής αλογόμυγων που απομυζούν αίμα καθώς και in utero στο έμβρυο. Κύριοι τρόποι της ευρύτερης χωροταξικά μετάδοσης της νόσου είναι η μετακίνηση μολυσμένων ζώων, σπέρματος, ωαρίων και εμβρύων και η χρήση μολυσμένων βελονών ή η μετάγγιση προϊόντων αίματος που περιέχουν τον ιό.
                  
               
                     (2)
                  
                  
                     Η ΛΑΙ ανήκει στις νόσους που πρέπει να δηλώνονται υποχρεωτικά σύμφωνα με το παράρτημα I της οδηγίας 2009/156/ΕΚ του Συμβουλίου (2). Επιπροσθέτως, η οδηγία 82/894/ΕΟΚ του Συμβουλίου (3) ορίζει ότι οι εστίες της ΛΑΙ πρέπει να κοινοποιούνται στην Επιτροπή και στα άλλα κράτη μέλη μέσω του Συστήματος Κοινοποίησης Ζωoνόσων («ADNS»).
                  
               
                     (3)
                  
                  
                     Σε ορισμένες περιοχές της Ρουμανίας, σε αντίθεση με την κατάσταση της υγείας των ζώων σε άλλα κράτη μέλη, η ΛΑΙ είναι ενδημική και το εθνικό πρόγραμμα εξάλειψης δεν έχει ολοκληρωθεί ακόμη. Για τον λόγο αυτόν εκδόθηκε η απόφαση 2010/346/ΕΕ της Επιτροπής (4) σχετικά με προστατευτικά μέτρα για τη λοιμώδη αναιμία των ιπποειδών στη Ρουμανία.
                  
               
                     (4)
                  
                  
                     Ωστόσο, στη συνεδρίαση της μόνιμης επιτροπής φυτών, ζώων, τροφίμων και ζωοτροφών του Ιουνίου 2019, οι αρμόδιες αρχές της Ρουμανίας υπέβαλαν στα άλλα κράτη μέλη και στην Επιτροπή έκθεση για την επικρατούσα κατάσταση, από την οποία προέκυψε ότι, σε γενικές γραμμές, έχει σημειωθεί πρόοδος στην εξάλειψη της νόσου και ορισμένα τμήματα της Ρουμανίας παρέμειναν απαλλαγμένα από τη νόσο για περισσότερους από 12 μήνες ή ο επιπολασμός της νόσου παρέμεινε εντός των ορίων που παρατηρήθηκαν σε περιφερειακό επίπεδο σε άλλα κράτη μέλη. Ως εκ τούτου, είναι σκόπιμο να καθοριστεί το τμήμα του εδάφους της Ρουμανίας ως προς το οποίο πρέπει να εφαρμοστούν τα προστατευτικά μέτρα που προβλέπονται στην απόφαση 2010/346/ΕΕ.
                  
               
                     (5)
                  
                  
                     Συνεπώς, το παράρτημα της απόφασης 2010/346/ΕΕ πρέπει να τροποποιηθεί αναλόγως.
                  
               
                     (6)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα της απόφασης 2010/346/ΕΕ αντικαθίσταται από το παράρτημα της παρούσας απόφασης.
         
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 7 Νοεμβρίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 224 της 18.8.1990, σ. 29.
         
            (2)  Οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (ΕΕ L 192 της 23.7.2010, σ. 1).
         
            (3)  Οδηγία 82/894/EOK του Συμβουλίου, της 21ης Δεκεμβρίου 1982, για την κοινοποίηση των ασθενειών των ζώων μέσα στην Κοινότητα (ΕΕ L 378 της 31.12.1982, σ. 58).
         
            (4)  Απόφαση 2010/346/ΕΕ της Επιτροπής, της 18ης Ιουνίου 2010, σχετικά με προστατευτικά μέτρα για τη λοιμώδη αναιμία των ιπποειδών στη Ρουμανία (ΕΕ L 155 της 22.6.2010, σ. 48).
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ
                     Περιφέρειες όπως αναφέρονται στο άρθρο 1 παράγραφος 1 στοιχείο α):
                     
                                 
                                    Κράτος μέλος
                                 
                              
                              
                                 
                                    Περιφέρεια
                                 
                              
                              
                                 
                                    Παρατήρηση
                                 
                              
                           
                                 Ρουμανία
                              
                              
                                 Bihor
                              
                              
                                  
                              
                           
                                  
                              
                              
                                 Satu Mare
                              
                              
                                  
                              
                           
                                  
                              
                              
                                 Maramureș
                              
                              
                                  
                              
                           
                                  
                              
                              
                                 Bistriț-Năsăud
                              
                              
                                  
                              
                           
                                  
                              
                              
                                 Sălaj
                              
                              
                                  
                              
                           
                                  
                              
                              
                                 Cluj
                              
                              
                                  
                              
                           
                                  
                              
                              
                                 Mureș
                              
                              
                                  
                              
                           
                                  
                              
                              
                                 Harghita
                              
                              
                                  
                              
                           
                                  
                              
                              
                                 Alba
                              
                              
                                  
                              
                           
                                  
                              
                              
                                 Sibiu
                              
                              
                                  
                              
                           
                                  
                              
                              
                                 Brașov
                              
                              
                                  
                              
                           
                                  
                              
                              
                                 Hunedora
                              
                              
                                  
                              
                           
                                  
                              
                              
                                 Caraș-Severin
                              
                              
                                  
                              
                           
                                  
                              
                              
                                 Gorj
                              
                              
                                  
                              
                           
                                  
                              
                              
                                 Vâlcea
                              
                              
                                  
                              
                           
                                  
                              
                              
                                 Tulcea
                              
                              
                                  
                              
                           
               »